google/wiki40b huggingface dataset:
Katedrála svätého Mikuláša (rímskokatolícka) v Kyjeve

Katedrála svätého Mikuláša (rus. Николаевский костёл, Дом органной и камерной музыки, ukr. Костел Святого Миколая, Будинок органної та камерної музики) je rímskokatolícka katedrála pre veriacich katolíkov západného obradu v hlavnom meste Ukrajiny Kyjev.

História

V Kyjeve žila poľská rímskokatolícka komunita od čias, keď Kyjev patril Poľskému kráľovstvu. Zostala tam žiť aj po pripojení mesta k Ruskému impériu. Postupne k nej pribudli aj rímski katolíci nemeckej a inej národnosti. Katedrála svätého Mikuláša sa budovala v rokoch 1899 až 1909 v neogotickom architektonickom štýle podľa plánov architektov S. V. Volonského, V. Gorodeckého a E. Saly. Budovala sa podľa vzoru stredovekých gotických katedrál zo západnej Európy (Nemecko, Francúzsko). Je výnimkou v mori sakrálnej východnej (pravoslávnej a gréckokatolíckej) architektúry. Pôsobí ako ostrov západného kresťanstva vo východnom kresťanskom svete. Po nástupe komunistov k moci bola katedrála rímskokatolíckej cirkvi odobratá. Veľké škody utrpela počas druhej svetovej vojny v roku 1943 (oslobodzovacie boje). Od roku 1978 sa v rekonštruovanom chráme konali organové koncerty.

Súčasnosť

Po roku 1990 sa rímskokatolícka cirkev usiluje o vrátenie katedrály do jej rúk. Od roku 1992 sa v chráme konajú pravidelné bohoslužby v ukrajinskom, ruskom a poľskom jazyku. 25. júna 2001 navštívil katedrálu pápež Ján Pavol II. počas svojej štátnej návštevy Ukrajiny.
Metodológia

Metodológia je náuka o metóde, možnostiach metód a ich aplikácie na vedecký výskum. Napríklad výskum metód v oblasti filozofie a špeciálnych vied a vývoj princípov pre tvorbu nových, veciprimeraných metód. Metodológia sa utvára až v novoveku. Predtým sa nerozlišovalo medzi vedou a vedeckou metódou.
Bray-sur-Somme

Poloha

Obec má rozlohu 16,81 km². Najvyšší bod je položený 122 m n. m. a najnižší bod 32 m n. m.

Obyvateľstvo

Počet obyvateľov obce je 1 245 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Univerzita Komenského v Bratislave, Vydavateľstvo

Vydavateľstvo Univerzity Komenského je účelové zariadenie Univerzity Komenského a vydáva na základe požiadaviek jednotlivých fakúlt univerzity študijnú literatúru, monografie a zborníky vedeckých prác. Polygrafické spracovanie väčšiny svojej produkcie a ďalších tlačovín zabezpečuje vydavateľstvo v univerzitnom polygrafickom stredisku. Inštitúcia sídli na Starých gruntoch v Bratislavskej časti Karlova Ves blízko komplexu Fakulty matematiky, fyziky a informatiky a Prírodovedeckej fakulty.

História

Univerzita Komenského získala trvalé vydavateľské oprávnenie až na konci roka 1964. Dovtedy dostala na vydanie viacerých publikácií tzv. individuálne vydavateľské oprávnenie. Po získaní stáleho oprávnenia jej trvalo dva roky, kým získala potrebné vyjadrenia, vhodné priestory i personálne obsadenie. Od 3. júla 1967 realizuje univerzita vydavateľskú činnosť pod vlastným menom a na vlastné náklady. Prvou publikáciou, ktorú takto UK vydala, boli skriptá Anorganická chémia pre poslucháčov farmácie.
V súčasnosti vydá ročne v priemere 130 titulov v náklade viac ako 60 000 výtlačkov. Riaditeľkou Vydavateľstva UK je Mgr. Agáta Jurášková.
Germaine (Marne)

Poloha

Obec má rozlohu 14,87 km². Najvyšší bod je položený 274 m n. m. a najnižší bod 123 m n. m.

Obyvateľstvo

Počet obyvateľov obce je 536 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cyprián z Červeného Kláštora

Fráter Cyprián z Červeného Kláštora, vlastným menom František Ignác Jäschke (* 28. júl 1724 Polkowice, Sliezsko, † 1775, Červený kláštor) bol kamaldulský mních, najznámejší rehoľník pôsobiaci v Červenom kláštore.

Herbáreň mnícha Cypriána

V jednom zo zrekonštruovaných mníšskych domčekov v areále Červeného kláštora je zaujímavá farmaceutická výstava interiéru stredovekej lekárne, ako pamiatka na kamaldulského brata Cypriána. Okrem najznámejšej pamiatky na brata - herbára, sú najzaujímavejšie exponáty tejto časti zbierok originálne lekárenské vitríny zo začiatku 18. storočia, lekárenské váhy zo 17. storočia vyrobené v Amsterdame a vzácna prvá slovenská liekopisná literatúra – Bratislavská Torkošova lekárenská taxa z roku 1745, písaná v štyroch rečiach.
Normier

Poloha

Obec má rozlohu 5,1 km². Najvyšší bod je položený 367 m n. m. a najnižší bod 322 m n. m.

Obyvateľstvo

Počet obyvateľov obce je 50 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Piaristický kostol (Kluž)

Piaristický kostol v rumunskom meste Kluž je rímskokatolícky kostol postavený v rokoch 1718 až 1724.

Dejiny

Ide o prvý rímskokatolícky kostol postavený na území Sedmohradska po období reformácie. Počas reformácie sa veľká časť maďarského a nemeckého obyvateľstva priklonila k protestantizmu (luteráni, kalvíni, unitári). Po príchode jezuitov sa časť protestantského obyvateľstva vrátila do rímskokatolíckej cirkvi. Kostol bol pôvodne postavený v rokoch 1718 až 1724 ako jezuitský kostol, ale po zrušení Spoločnosti Ježišovej pápežom v roku 1773 ho cisárovná Mária Terézia venovala piaristom.
12. augusta 1956 sa pred kostolom uskutočnila veľká manifestácia príslušníkov gréckokatolíckej cirkvi, ktorú v roku 1949 zrušil komunistický režim. Väčšina z aktérov manifestácie sa neskôr ocitla v komunistických väzniciach.

Architektúra

Piaristický kostol nesie typické znaky barokového architektonického štýlu 18. storočia. Chrám zdobia dve monumentálne veže vysoké 24 metrov. Dĺžka chrámu dosahuje 45 metrov. Interiér chrámu je bohato vyzdobený. Hlavný oltár zdobí obraz Najsvätejšej Trojice, ktorej je chrám aj zasvätený. V chráme sa nachádzajú sochy sv. Ignáca z Loyoly a sv. Františka Xavérskeho, ako aj množstvo iných sôch a obrazov.
Milan Hort

Profesionálna kariéra

Vyštudoval obchodnú fakultu Vysokej školy ekonomickej v Bratislave. Od roku 1979 pracoval v rôznych firmách v Trenčianskom kraji ako plánovač alebo vedúci odbytu či marketingu. Je spoluzakladateľom a aktívnym členom Klubu primátorov miest Slovenska a Únie miest Slovenska a iniciátorom spolupráce medzi regiónmi stredného a severného Považia a regiónom Benátsko v Taliansku, ktorá na rôznych úrovniach a v rôznych oblastiach pretrváva dodnes. Ovláda anglický jazyk.

Stranícka úroveň

V roku 1990 vstúpil do strany KDH, v ktorej bol od roku 1994 členom predsedníctva. Pred Parlamentnými voľbami v roku 1998 prestúpil spolu s ďalšími členmi KDH do vznikajúcej politickej strany SDK. V roku 2000 stál pri zrode strany SDKÚ. Bol členom prezídia a podpredseda strany pre regionálnu politiku.

Celoštátna úroveň

Milan Hort bol zvolený poslanca NR SR vo volebnom období 1998 – 2002 za politickú stranu SDK zo 14. miesta a stal sa podpredsedom výboru NR SR pre verejnú správu. Vo voľbách v roku 2002 bol opätovne zvolený za poslanca NR SR, tentokrát za stranu SDKÚ z 8. miesta na kandidátke. Bol predsedom Výboru NR SR pre verejnú správu a predsedom poslaneckého klubu SDKÚ. V roku 2006 sa opäť stal poslancom NR SR, ale na kandidátke strany SDKÚ-DS sa po prednostnom hlasovaní prepadol z 5. na 9. miesto. V tomto volebnom období zastával post podpredsedu Národnej rady. Po voľbách do NR SR v roku 2010 sa stal poslancom NR SR už štvrtýkrát za sebou. Zo štvrtého miesta na kandidačnej listine sa po zohľadnení prednostného hlasovanie posunul na 5. miesto. Na ustanovujúcej schôdzi Národnej rady bol opätovne zvolený za jej podpredsedu. Bol overovateľom Výboru NR SR pre verejnú správu a regionálny rozvoj a členom Stálej delegácie NR SR v Medziparlamentnej únii.

Komunálna úroveň

V rokoch 1990 – 1994 bol primátorom mesta Nová Dubnica.
Intel 80186

80188

Líši sa tým, že má externú dátovú zbernicu iba 8-bitovú.
Jozef Budai

Životopis

Študoval na gymnáziu v Banskej Bystrici a v Banskej Štiavnici, filozofiu a teológiu v Trnave, absolvoval 1836. Rokuk. kaplán na Myjave, v Dolnom Trhovišti, administrátor vo Veľkých Kostoľanoch, 1849 kurátor anabaptistov v Moravskom Jáne. Autor latinských príležitostných veršov k jubileám cirkevných hodnostárov.
Lommel

Obyvateľstvo

Mesto má približne 32 917 obyvateľov (2010).
Ľubica Švantnerová

Životopis

Po maturite na SVŠ v Brezne, absolvovala v roku 1972 – 1977 štúdium na Národohospodárskej fakulte VŠE v Bratislave, 1988 PhD., 1995 doc. Pôsobila na Strednej hotelovej škole v Brezne ako stredoškolská profesorka (1977 – 1980) a vo Výskumnom ústave služieb VŠE v Banskej Bystrici ako výskumná pracovníčka (do roku 1989), od roku 1990 na Ekonomickej fakulte UMB v Banskej Bystrici ako prodekanka pre rozvoj (1994 – 1999) a od roku 2000 ako dekanka fakulty.
Jej vedecké projekty sú zamerané na problematiku podmienok fungovania ekonomického systému z aspektu priestorových štruktúr, ekonomiky a politiky municipalít regiónov. V roku 1994 – 1999 pracovala v KEGA (komisia pre celoživotné vzdelávanie pri MŠ SR). Od roku 1991 je členkou medzirezortnej komisie pre vzdelávanie vo verejnej správe MV SR. Zúčastnila sa na vedeckých konferenciách, publikovala vedecké a expertízne štúdie, je autorkou monografie a učebných textov.
Gary Coleman

Život

Narodil sa v Zione v Illinois. Bol adoptovaný zdravotnou sestrou Edmoniou Sue a šoférom vysokozdvižného vozíku W. G. Colemanom. Pre poruchu ľadvín sa mu zastavil rast (výška 1,42 m) a musel denne dochádzať na dialýzu. Tiež dvakrát podstúpil transplantáciu ľadvín.
V roku 2007 sa tajne oženil so Shannon Priceovou, s ktorou sa zoznámil počas natáčania filmovej komédie Church Ball.
26. mája 2010 bol prijatý Coleman do nemocnice v Provo v Utahu, po páde a náraze hlavou vo svojom dome v Santaquine. Bolo oznámené že je v kritickom stave. Zomrel o 12:05 MDT (18:05 UTC) 28. mája 2010.

Avenue Q

Bol parodovaný v broadwayskom muzikáli Avenue Q. Postava tu predstavená ako Coleman pracuje ako správca obytného komplexu, v ktorom sa príbeh odohráva. V piesni „It Sucks to be Me“ si sťažoval na svoj osud.
Túto rolu pôvodne hrala Natalie Venetia Belconová.

Kandidatúra na kalifornského guvernéra

Rovnako ako Arnold Schwarzenegger kandidoval v mimoriadnych voľbách v roku 2003 na kalifornského guvernéra, ale skončil na ôsmom mieste.
Saamovia

Saamovia alebo zriedkavejšie Sámovia alebo staršie Laponci sú najstaršia etnická skupina žijúca v Laponsku, v oblasti, do ktorej sa počíta severná Škandinávia (severné Nórsko a Švédsko), Fínsko a ruský polostrov Kola, tzn. stredná Škandinávia a Severná Kalota. Hovoria saamskymi jazykmi, ktoré patria medzi ugrofínske jazyky, resp. uralské jazyky.
Celkovo v Laponsku žije asi pol milióna ľudí a desatinu tamojšieho obyvateľstva tvoria Saamovia (nesprávne nazývaní aj Laponci). Pred 4000 rokmi obývali aj južnejšie časti Škandinávskeho polostrova, ale inými etnikami boli postupne vytlačení do nehostinnejších oblastí.
V minulosti sa živili hlavne rybolovom, chovom sobov a lovom zveri, s umelým chovom sobov začali v 17.storočí. Žijú nomádskym spôsobom života, v podstate putujú spolu so sobmi.
Saamovia sú veľmi zruční v remeslách, vedia umelecky spracovávať kožu, drevo či rohovinu. K ich unikátnej kultúre patria joiku, improvizované piesne.
Saint-Aubin (Côte-d’Or)

Poloha

Obec má rozlohu 9,42 km². Najvyšší bod je položený 485 m n. m. a najnižší bod 240 m n. m.

Obyvateľstvo

Počet obyvateľov obce je 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brouci a motýli ve fotografii

Brouci a motýli ve fotografii je menšia, populárno-náučná knižná publikácia, ktorej autormi sú českí entomológovia RNDr. Jiří Pradáč, CSc. a doc. MVDr. Rudolf Hrabák, CSc.
Autori sa snažili oboznámiť v knihe čitateľov s najčastejšie sa vyskytujúcimi druhmi chrobákov a motýľov v našich lesoch. Úvodná časť knihy podáva informácie o morfológii, vývoji a spôsobu života chrobákov a motýľov, ako aj ich systematike a zemepisnom rozšírení. V ďalšej časti sú uvedené jednotlivé druhy chrobákov a motýľov s uvedením ich stručného popisu a farebnou fotografiou, ktorá zachýtava jedincov hmyzu v ich prirodzenom prostredí. Návrh obálky s použitím fotografií autorov práce navrhol František Adámek. Kniha má 328 strán, 240 farebných fotografií a 9 perokresieb v texte.
Ide o prvé vydanie, ktoré vyšlo v Státním zemědělském nakladatelství v Prahe v roku 1982. Náklad bol 30 000 kusov. Knihu vytlačila Severografia, n. p., závod Liberec. Vyšla pod číslom publikácie 3479.
Práca slúžila pre záujemcov o chrobáky a motýle ako pekná publikácia, kde bolo uvedených veľa fotografií i informácií pre rozšírenie vedomostí, hlavne z radov začiatočníkov.
Alfredo Di Stéfano

Kariéra

Narodil sa v rodine talianskych imigrantov, v štvrti Barracas v Buenos Aires. Jeho stará mama bola Írka.

Kariéru začal v sedemnástich rokoch v klube River Plate, v roku 1943. V roku 1946 bol poslaný na hosťovanie do klubu Huracán. Odohral tu 25 zápasoch a strelil 10 gólov. V roku 1949 prestúpil do Millonariosu, kde patril k dôležitým hráčom. V tomto klube pôsobil 4 roky, potom prestúpil do Španielska, do Realu Madrid. Za 11 rokov kariéry strelil v 282 ligových zápasoch 216 gólov. Vo všetkých zápasoch za tento klub strelil 307 gólov. Na sklonku kariéry, ako 38-ročný, odišiel do Espanyolu.
Di Stéfano však nikdy nehral na Majstrovstvách sveta či Majstrovstvách Európy.
Milan Ohnisko

Milan Ohnisko (* 16. júla 1965 Brno) je český básnik a redaktor. Študoval gymnázium a strednú knihovnícku školu, no nikdy neodmaturoval. Po Nežnej revolúcii mal vlastné nakladateľstvo a kníhkupectvo. Teraz pracuje ako redaktor na volnej nohe.
Radôstka

Poloha

Nachádza sa v severnej časti Kysuckej vrchoviny, južne od blízkej obce Stará Bystrica. Obec je zovretá v úzkom údolí Radôstky a vedie ňou cesta na Lutiše. Vzdušnou čiarou sa dotýka v neprístupnom teréne aj hraníc obce Lodno. V prvej polovici 19. storočia došlo k sporu o Černatín medzi obyvateľmi Starej Bystrice a Radôstky. Napriek príslušnosti vrchu do vtedajšieho starobystrického chotára ho provízor Ján Koiš prisúdil Radôstke. Toto už takmer 200 ročné rozhodnutie pretrvalo do dnešných čias, a tak i v súčasnosti Černatín (922m) patrí Radôstke.

Charakteristika

História obce spomínanej v roku 1662 bola dlhé roky spojená s históriou Starej Bystrice, od ktorej sa neskôr odčlenila. Radôstku postihlo v minulosti niekoľko pohrôm a nešťastí. V chotári obce sa dlhšie obdobie nachádzal panský salaš. Ľudia sa živili najmä poľnohospodárstvom, stáli tu dva mlyny a píla a veľká časť pracovala v lesoch alebo s drevom. Práve tento materiál poslúžil i na stavbu nového, moderného kostola, zasväteného Sv. Svoradovi a Beňadikovi. Jeho stavba odbremenila miestnych od ďalekej cesty do kostola v Starej Bystrici. V roku 1712 sa na samote Kadašovia zdržiaval u svojej tetky Cesnekovej legendárny slovenský zbojník Juraj Jánošík.V roku 1889 bola v Radôstke zriadená cirkevná škola.
Soignolles-en-Brie

Poloha

Obec má rozlohu 10,77 km². Najvyšší bod je položený 97 m n. m. a najnižší bod 57 m n. m.

Obyvateľstvo

Počet obyvateľov obce je 2 077 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Paunat

Poloha

Obec má rozlohu 18,28 km². Najvyšší bod je položený 216 m n. m. a najnižší bod 44 m n. m.

Obyvateľstvo

Počet obyvateľov obce je 310 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Martin Katriak

Životopis

Štúdium na Filozofickej fakulte UK v Bratislave absolvoval roku 1948. V roku 1937-1940 pracovník Ministerstva školstva a národnej osvety, potom učiteľ na viacerých miestach. Pracovník Povereníctva školstva a osvety (1945-1954), Osvetového ústavu (1955-1964), Sociologické ústavu SAV (1965-1974). Docent na Filozofickej fakulte UK, na VŠE a na Fakulte VŠP KSČ prednášal sociologickú metodológiu. Zameriaval sa na problémy činnosti ovetových zariadení.
Veľký Vreteň

Polohopis

Výrazný vrch západnej časti pohoria sa nachádza v strede horského chrbta, ležiaceho na severnom okraji Kysuckých bradiel. Vrch sa nachádza približne 3 km južne od Kysuckého Nového Mesta, medzi obcami Snežnica a Radoľa. 
Masív Veľkého Vreteňa, vrátane vrcholovej časti, je porastený zmiešaným smrekovo-bukovým lesom a neposkytuje tak výhľad. Obmedzený výhľad západným smerom na Kysucké Nové Mesto a časť Javorníkov umožňuje oddychové miesto s krížom a lavičkami pri chodníku.

Prístup

Relatívna blízkosť od Kysuckého Nového Mesta robí z Veľkého Vreteňa obľúbený cieľ turistov.  Zeleno značený chodník vedie z Kysuckého Nového Mesta cez Radoľu.
Skalický trdelník

Skalický trdelník je sladký kysnutý pekárenský výrobok, ktorý je typický pre región Záhorie na Slovensku. Ako prvému pokrmu z prihlásených slovenských tradičných výrobkov sa mu podarilo získať ochranné zemepisné označenie registrované Európskou komisiou v rámci celej Európskej únie. Označenie „Skalický trdelník“ budú mať len trdelníky vyrobené na území okresov Skalica a Senica ohraničenom riekami Morava, Teplica a Myjava a hranicami s Českom.

História

Výroba Skalického trdelníka sa datuje už od začiatku 19. storočia. Ľudová tradícia hovorí, že výrobný recept na Skalické trdelníky vlastnil kuchár grófa, básnika a spisovateľa Jozefa Gvadániho, ktorý pôsobil v meste Skalica v rozmedzí rokov 1783 – 1801. Prvým zachovaným písomným dokumentom o Skalickom trdelníku je rukopis maďarského básnika Gyulu Juhásza. Ten pôsobil na Skalickom gymnáziu ako profesor. Ďalšie písomné zmienky o tomto tradičnom pokrme sa nachádzajú v knihe Ferdinanda Dúbravského Slobodné mesto so zriadeným magistrátom Uhorská Skalica – 1921 a takisto aj v regionálnom časopise Jídelníček z roku 1977.
Na prelome 19. a 20. storočia sa prvý raz objavuje na miestnych jarmokoch. Širšia výroba Skalického trdelníka sa začína až v polovici 20. storočia. Z tohto obdobia pochádza aj väčšina písomných dokumentov. Dnes je pre mestečko Skalica na Záhorí pravý Skalický trdelník turistickým lákadlom. Preto samospráva mesta zriadila jeho originálnu výrobňu priamo v nádherných priestoroch Františkánského kláštora, kde si ho môžu kúpiť domáci i návštevníci. Pravidelne v máji sa v Skalici koná festival s názvom Trdlofest  .
Betton

Poloha

Obec má rozlohu 26,73 km². Najvyšší bod je položený 90 m n. m. a najnižší bod 27 m n. m.

Obyvateľstvo

Počet obyvateľov obce je 10 085 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Plch lesný

Opis

Dožíva sa 5-6 rokov. Váži 26-32 g. Na Slovensku je chránený.
Oldřich Lajsek

Život

Narodil sa 8. februára 1925 v Křeseticiach v blízkosti Kutnej Hory v rodine obchodníka. V Kutnej Hore vychodil všeobecnú aj meštiansku školu a v roku 1944 maturoval na tamojšej Vyššej priemyselnej škole strojníckej. Potom sa aktívne zúčastnil odboja proti nacistickej okupácii v organizácii Pěst, vďaka čomu sa stal neskôr členom Českého zväzu bojovníkov za slobodu. Po vojne sa natrvalo presťahoval do Prahy, kde rok pôsobil v konštrukčnej kancelárii, a potom vo Zväze československého priemyslu. Od roku 1946 študoval na Pedagogickej fakulte Karlovej univerzity v Prahe. Tu sa tiež konečne zblížil s umeleckou tvorbou, najmä vďaka tamojšej Katedre výtvarnej výchovy a deskriptívnej geometrie, kde študoval profesúru. Učiť sa tu mohol okrem iného aj od slávnych profesorov tej doby, ktorými boli napr. Cyril Bouda, Martin Salcman, Karel Lidický alebo Josef Sejpka. Školu úspešne dokončil v roku 1950, potom pôsobil ako pedagóg. Aprobáciu navyše rozšíril ešte o zemepis. Potom ešte v Prahe vyštudoval ekonómiu, z ktorej roku 1966 získal inžiniersky titul.
Maliarstvu sa zo začiatku venoval len viac-menej súkromne. Presadzovať sa však začal pomerne rýchlo – v roku 1953 bol prijatý do spolku Štursa, neskôr do VI. strediska. Zúčastnil sa dokonca aj súťaže na úpravu priestoru Národného divadla a Jiráskovskej súťaže. Od roku 1954 bol členom Zväzu československých výtvarných umelcov a o rok neskôr sa stal tiež profesorom na Strednej umeleckopriemyselnej škole v Prahe. Roku 1960 bol jedným zo zakladateľov Skupiny ôsmich výtvarníkov, v ktorej pôsobil ako vedúci. Programom tejto skupiny bolo najmä organizovanie výtvarne výchovných akcií mimo zavedené kultúrne strediská, hlavne na dedinách a v menších mestách, a zároveň hľadanie nových možností pre organizovanie výstav. V roku 1985 mu bolo navyše prezidentom republiky prepožičané štátne vyznamenanie Za vynikajúcu prácu. Zomrel 2. októbra 2001 v Prahe vo veku 76 rokov.

Dielo

Oldřich Lajsek sa vo svojej tvorbe vyznačoval pomerne veľkou žánrovou všestrannosťou. Rozsiahla je napr. jeho abstraktná tvorba, realizmus alebo kvetinové zátišia. Surrealistickej maľbe či sakrálnym motívom sa už venoval menej. Bezpochyby najviac sa však presadil vďaka krajinomaľbe, v ktorej dokonca patril medzi najvýznamnejších tvorcov svojej doby. Maľoval olejomaľbou, grafikou, temperou aj kombinovanou technikou, a to na plátno, drevené dosky, aj na papier. Okrem toho sa venoval tiež použitej grafike a dizajnérskej práci.
Google Street View

Google Street View je vlastnosť a funkcia Google Maps a Google Earth, ktorá ponúka 360-stupňový panoramatický pohľad na ulice a umožňuje používateľom prehliadať si časti vybraných miest a ich okolitých metropolitných oblastí na úrovni terénu. Bola uvedená 25. mája 2007, v tom čase bolo k dispozícii 5 miest v USA. Postupne sa rozšírila na stovky amerických miest a predmestí a tiež na časti Francúzska a Talianska.
Google Street View zobrazuje fotografie, ktoré boli vytvorené fotoaparátom namontovanom na automobile, a je možné sa pohybovať pomocou klávesov alebo pomocou myši. Takto je možné prehliadať si fotografie v rôznych veľkostiach, v ľubovoľnom smere a z rôznych uhlov. Čiary, ktoré sú zobrazované pozdĺž ulíc, ukazujú smer ulice.

História

Prapôvodný Street View sa zrodil v roku 2001 ako Google sponzorovaný vedecký projekt Stanfordskej Univerzity pod názvom  The Stanford CityBlock Project. Po piatich rokoch za z SityBlock oficiálne zrodil StreetView.

Google Indoor Street View

Tento komplikovaný názov poznajú skoro všetci majitelia firiem, kam chodia zákazníci. Je to virtuálne prehliadka. Virtuálne prehliadka sa prvý krát objavila v Google mapách v roku 2010. Priniesla zákazníkom nový zážitok a obchodníkom vyššiu dôveryhodnosť. Od roku 2013 si kaviarne, múzeá, obchody a obchodíky mohli najať certifikovaného Google fotografa na vytvorenie virtuálnej prehliadky. Dnes je virtuálna prehliadka bežná súčasť Google My Business (Google Moja Firma). Google My Business je aj veľmi dobrý marketingový nástroj, vďaka ktorému môžete zvýšiť zisky až dvojnásobne.
Lenar Iľdusovič Giľmullin

Lenar Iľdusovič Giľmullin, rus. Ленар Ильдусович Гильмуллин (* 17. jún 1985, Kazaň, vtedy ZSSR – † 22. jún 2007, Kazaň, Rusko) bol ruský futbalista tatárskeho pôvodu.
Bol obrancom ruského prvoligového tímu Rubin Kazaň (2003-2007) a zároveň aj členom reprezentačnej dvadsaťjednotky (2005-2007).
V noci zo 17. na 18. júna havaroval pri ceste z oslavy svojich 22. narodenín, keď motocykel, na ktorom sedel ako spolujazdec, zišiel pri vysokej rýchlosti z cesty. Bol prevezený do nemocnice, kde ležal v kóme s poškodením mozgu. Večer 22. júna zraneniam podľahol.